cyanic-selkie/wikianc huggingface dataset:
Лолита
Објавување и прифатеност
Романот бил објавен во 1955 година, со зелени, меки корици, а книгат била полна со печатни грешки. Иако првото печатење од 5 000 примероци било распродадено, за книгата не се појавиле никакви позначајни критички есеи. Најпосле, на крајот од 1955 година, Грахам Грине во лондонскиот „Сандеј тајмс“ ја прогласил книгата за една од трите најдобри книги на годината. Оваа изјава предизвикала одговор од „Сандеј експрес“, чиј уредник Чон Гордон, ја нарекол „највалканата книга која некогаш сум ја прочитал“ и „чиста, неконтролирана порнографија“. Притоа, „Лолита“ била забранета во Велика Британија и во Франција. Нејзиното подоцнежно издавање во Британија од лондонската издавачка куќа „Вајденфелд и Николсон“ во 1959 година предизвикал скандал кој придонесол за крајот на политичката кариера на еден од издавачите, Најџел Николсон.
Подоцна се појавиле преводи на романот на дански и на холандски јазик, а две изданија на шведски биле повлечени на барање на авторот). И покрај почетните стравувања, во САД немало службен одговор и првото американско издание било издадено во август 1958 година. Книгата станала првата книга по „Одвеани од виорот“ која продала 100 000 копии во првите три недели. „Лолита“ е објавена и на македонски јазик од издавачката куќа „Темплум“, како 24. книга од библиотеката „Магма“.
Романот „Јакоб фон Гунтен“ е објавен како прва книга на библиотеката „Магма“. Преводот од германски јазик е направен од Лепа Георгиевска. Книгата е отпечатена во мал формат (18 сантиметри), во мек повез и има 150 страници. Каталогизацијата е извршена во Националната и универзитетска библиотека „Св. Климент Охридски“ - Скопје и ја носи ознаката ISBN 9989-902-11-9. Графичкото уредување и дизајнот на книгата е дело на фирмата „Точка“. Сликата на предната корица е дело на Ширин Кулаџи (Shirin Kouladjie). На крајот од книгата се наоѓа белешка за романот, напишана од Никола Б. Цветковиќ, како и белешка за авторот, потпишана со иницијалите Н.Г. На задната корица е даден кус осврт врз делото.
Романот продолжува да генерира контроверзија и денес, кога модерното општество е свесно за опасноста од сексуалната злоупотреба на децата. Во 2008 година била издадена книга со најдобрите начини како да се предава книгата во колџите во која е наведено дека „нејзиниот особен микс на раскажувачки стратегии, накитена алузивна проза, и мачното сиже го комплицираат нејзиното презентирање на студентите“. Во оваа книга, еден автор ги наговара професорите да забележат дека страдањето на Лолита е забележано во книгата, иако главниот фокус е на Хамберт.
Извори и врски
Поема, наречена Лилит, која опишува сексуално привлечна, малолетна девојка која го заведува машкиот протагонист само за да го омаловажи пред јавноста, беше напишана од Набоков во 1928 година. Во 1939 година Набоков ја напиша новелата Волшебник, која беше објавена посмртно во 1989 година. Носи многу сличности со Лолита, но има и значајни разлики. Дејството се одвива во Центална Европа, а главниот јунак е неспособен да ја уништи страста кон својата поќерка, што е причина за неговото самоубиство. До хебефилијата како тема Набоков веќе имаше допрено во неговата расказ Приказна од детската соба напишана во 1926 година. Исто така, во Смеење во темница од 1939, Маргот Питерс е 16 годишна девојка и веќе има афера, кога средновековниот Албин ќе биде привлечен од неа.
Во недовршениот роман, Оригиналот на Лаура, објавен посмртно е вклучем ликот Хјуберт Х. Хјуберт кој плени по главниот лик, десетгодишната Флора. За разлика од оние на Хамберт Хамберт во Лолита, Хјубертовите додворувања се неуспешни.
Книжевни имитации, алузии и прототипи
Романот изобилува со наговестувања на класична и модерна литература. Сите тие беа виртуелно забележани во Анотираната Лолита. Многу од нив се повикуваат на омлениот писател на Хамберт, Едгар Алан По. Првата љубов на Хамберт, Анабел Ли, е именувана по „момата“ во поемата Анабел Ли на По. На оваа поема се алудира многупати во романот и нејзините стихови се позајмени со цел да ја опишат љубовта на Хамберт. Двојното име на Хамберт Хамберт се повикува на Вилијам Вилсон, приказна од По, приказна во која главниот лик е прогонуван од неговиот двојник. Целта била да се даде паралела на присуството на Хамбертовиот двојник, Клер Квилти. Сепак Хамберт не е неговото вистинско име туку избран псевдоним. Темата за двојникот може да се сретне и во поранешниот роман на Набоков, Очај. 26 глава од првиот дел содржи пародија на Џојсовиот роман на струјата на свеста. Полето на компетенција на Хамберт Хамберт е француската литература (една од неговите работи е пишување на серија образовни дела за споредба на француски со англиски автори). Неколкупати се повикува на француска литература вклучувајќи ги авторите Густав Флобер, Марсел Пруст, Франсоа Рабле, Шарл Бодлер, Проспер Мериме, Оноре де Балзак и Пјер де Ронсар. Набоков беше обожавател на Луис Керол и ја преведе Алиса во земјата на чудата на руски. Тој дури го нарече Керол „првиот Хамберт Хамберт“. Лолита содржи неколку кратки алузии на книгите за Алиса, иако Набоков избегнувал директни алузии на Керол. Џојс Милтон има изјавено дека најголем дел од инспирацијата за романот Животот на Чарли Чаплин е добиена од врската на Чарли Чаплин со неговата втора сопруга Лита Греј, чие вистинско име е Лилита и често е помешано со Лолита. Грахам Викерс, во неговата книга Бркајќи ја Лолита – Како поп културата повторно го расипа малото девојче на Набоков расправа за тоа дека двајцата главни претходници на Хамберт се Луис Керол и Чарли Чаплин. Бил Делани бележи дека на крајот на романот Лолита и нејзиниот сопруг се селат во градот Сива Ѕвезда (греј стар) во Алјаска, додека во Златната грозница на Чарли Чаплин, снимана во Алјаска првенствено беше одредена за ѕвездата Лита Греј. Првата сексуална средба на Лолита беше со момче по име Чарли Холмс, кое Хамберт го опишува како „молчаливиот... но неуморен Чарли“. Чаплин имаше уметничка слика Лита Греј во имитација на Добата на невиност од Џошуа Греј. Кога Хамберт ја посетува Лолита на час во училиштето забележува отпечаток од истата слика во училницата. Делани во својата статија забележува и многу други паралели.
Предговорот се однесува на „значајната одлука донесена на 6 декември 1933 година од Џон М. Вулси која се однесува на друга, значајно подиректна книга“ – тоа е одлуката во случајот САД против Една книга наречена Улис во кој Вулси пресуди дека Улис на Џејмс Џојс не е непристоен роман и може да се продава во САД.
Во 29 глава од вториот дел Хамберт коментира дека Лолите изгледа како „темно-црвената Венера на Ботичели – истиот нежен нос, истата замаглена убавина“ повикувајќи се на описот на Венера кој Сандро Ботичели го има дадено во Раѓањето на Венера или Венера и Марс. Во 35 глава во втората глава, смртната казна која Хамберт му ја пресуди на Квилти е пародија на ритамот и анафората користена во поемата Чиста среда на Т.С. Елиот. Изобилство од други наводи на класична литература и роматизам, вклучувајќи го Странствувањето на Чајлд Харолд од Бајрон и поезијата на Лоренс Стерн.
Други можни прототипи од вистинскиот живот
Покрај горенаведените можни прототипи на Луис Керол и Чарли Чаплин, Александер Долинин претпоставува дека прототипот на Лолита е 11-годишната Флоренс Хорнер, киднапирана во 1948 година од 50-годишен механичар, кој ја фатил како краде бележник од пет центи. Тој патувал со неа низ разни земји 21 месец и се верува дека ја силувал. Тој изјавил дека ФБИ агент и ѝ се заканил дека ќе ја уапси за кражба и ќе ја однесе „на место за девојчиња како тебе“. За случајот Хорпер не се известило надалеку, но Долини забележал разни сличности во настаните и описите.
Додека Набоков веќе ја употребил истата базична идеја – онаа за злоупотребувач на дете и неговата жртва кои резервираат соба во хотел како татко и ќерка – во неговата тогаш необјавена книга Волшебник, случајот Хорнер експлицитно е споменат во 33 глава од вториот дел: „Дали можеби и го направив на Доли тоа што Френк Ласел, 50-годишен механичар и го направи на 11 годишната Сели Хорнер во 1948 година?“
„Лолита“ на Хајнц фон Лингберг
Германскиот академик Михаел Маар во својата книга Двете Лолити го опишува своето недамнешно откритие на германска расказ од 1916 година наречена Лолита чив средновековен раскажувач го опишува патувањето во странство како студент. Тој изнајмува соба како потстанар и инстантно се опседнува со девојче во предтинејџерска возраст (исто така Лолита), која живее во истата куќа. Маар шпекулираше дека можеби Набоков имал криптомнезија („скриено сеќавање“ на расказот за кое Набоков не бил свесен) додека ја пишувал Лолита.
Поговор
Во 1956 година Набоков напиша поговор за Лолита. Една од првите работи кои ги мисли дека треба да ги каже е дека и покрај изјавата на Џон Реј Џуниор во предговорот приказната нема поука. Набоков додава дека „почетната треска од инспирација“ за Лолита „на некој начин беше предизвикана од приказна во весник за мајмун во Градината на растенијата кој по месеци убедувања од страна на еден научник ја создаде првата слика нацртана со јаглен од животно. Оваа скица ги покажа решетките на кафезот на кутрото суштество. Ниту статијата, ниту цртежот беа надоместени.
Како одговор на еден американски критичар кој ја карактеризираше Лолита како снимка на „љубовната афера на Набоков со романтизмот“ Набоков пишува дека замената на англискиот јазик со романтизмот би ја направил оваа елегантна формула поисправна. Набоков го завршува поговорот со рефернца за неговиот мајчин јазик, кој го напушти како писател кога се пресели во САД во 1940 година: „Мојата приватна трагедија, која не може, и навистина не би требала да биде ничива грижа е дека јас морав да го напуштам својот мајчин идиом, мојот неограничен покорлив руски јазик за просечен англиски“.
Оценување
„Лолита е мој посебен фаворит. Тоа е мојата најтешка книга – книга која обработуваше тема која е толку далечна,од мојот личен емоционален живот што ми направи посебно задоволство да употребам мојот комбинирачки талент за да ја оживеам.“
Една година подоцна во интервју за Плејбоj рече:
„Никогаш нема да се покајам за Лолита. Таа е како композиција на прекрасна сложувалка. Нејзина композиција и решение во исто време. Секако дека таа потполно ги засени моите други дела – барем оние кои ги напишав на англиски Вистинскиот живот на Себастијан Најт и Бенд Синистер, моите кратки приказна, мојата книга на реколекции, но не можам да ѝ судам за тоа. Постои некој чуден, нежен шарм кај митската нимфета.“
Истата година во интервју за Лајф Набоков го прашаа кое од неговите дела му причинило најголемо задоволство. Тој одговори:
„Би рекол дека од сите мои дела Лолита ми остави најзадоволувачки одсјај, можеби затоа што е најчистата од сите, најапстрактна и внимателно создадена. Јас сум најверојатно одговорен за тоа што луѓето повеќе не ги крстуваат своите ќерки Лолита. Сум чул за млади пудлици на кои им е дадено тоа име по 1956, но не и за човечки суштества“.
Бадем Балери (Битола)
Бадем Балери — археолошко наоѓалиште во Битола. Претставува депо на монети од средниот век. Се наоѓа во североисточниот дел на градот, еден битолчанец открил гроб и во него сатче со 60 бронзени чанковидни монети од XII век и еден прстен. Со исклучок на прстенот, наодите се чуваат во Заводот и музеј во Битола.
Список на државни водачи во 42 година
Ова е список на државни водачи во 2 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Блаж Благотиншек
Блаж Благотиншек (роден на 17 јануари 1994 година) ― словенечки ракометар кој игра за Фриш Ауф Гепинген и Словенија.
Клупска кариера
Благотиншек беше член на словенечкиот клуб РК Целје до 2016 година, кога му се приклучи на Унгарскиот тим Веспрем. Во неговата последна сезона со Цеље, постигнал 30 гола во Лигата на шампионите 2015/16.
Репрезентативна кариера
Во 2012 година за прв пат бил репрезентативец на Словенија на само 18 години. Играл во квалификациите за ЕП 2014.
Владимир Атанасовски
Владимир Атанасовски може да се однесува на повеќе личности:
Џамија (Прељубиште)
Џамија (Прељубиште) — главна и единствена џамија во селото Прељубиште, во Општина Јегуновце, Македонија.
Шлајц (Саксонија-Анхалт)
Шлајц (Schlaitz) — село и поранешна општина во округот Анхалт-Битерфелд, во Саксонија-Анхалт, Германија. Од 1 јануари 2010, е дел од општината Мулдештаузе.
Јована Кипријановска
Јована Кипријановска (30 декември 2001, Куманово) ― македонска ракометарка.
Кариера
Кипријановска е ракометарка на Куманово, каде настапува во сениорскиот состав.
Во 2017 година настапувала за младинската ракометна репрезентација на Македонија.
Квипазин
Квипазин е серотонергичен лек од групата на пиперазин кој се користи во научни истражувања. Првично бил наменет како антидепресив, но никогаш не бил развиен за медицинска употреба.
Фармакодинамика
Квипазин е инхибитор на повторно земање на серотонин, и, исто така, умерено селективен агонист на рецепторот на серотонин, кој се врзува за низа различни рецептори за серотонин, но особено за подтиповите 5-HT <sub id="mwGQ">2A и 5-HT <sub id="mwHQ">3.
Квипазин произведува одговор на грчење на главата и други психоделични конзистентни ефекти во студии на животни, вклучително и кај глувци, стаорци и мајмуни. Сепак, не успел да произведе психоделични ефекти кај луѓето во доза од 25 mg, што била највисоката тестирана доза поради несаканите ефекти посредувани од 5-HT3 на гадење и гастроинтестинални непријатности. Сепак, Александар Шулгин тврдел дека може да се постигне целосно ефективна психоделична доза со блокирање на 5-HT3 рецепторите со користење на 5-HT <sub id="mwMQ">3 антагонист.
Хемија
Квипазин се синтетизира со реакција на 2-хлорохинолин со пиперазин.
Црква „Св. Атанасиј“ - Премка
Свети Атанасиј — главна селска црква во кичевското село Премка, Македонија.
Црквата се наоѓа во средишниот дел на селото и околу нејзе се наоѓаат старите селски гробишта.
Местоположба
Црквата е сместена во средишниот дел на селото.
Историја
Храмот бил подигнат во 1871 година, иако во други извори се споменува и 1875 година.
Фрескоживопис
Црквата не е фрескоживописана.
Иконостас
Иконите на иконостасот се делот на Крсте и Трајан од 1866 година, а подоцна ги дополниле Павле и Здраве Велкоски од селото Премка.
Силјустани
Силјустани (Sillustani) — археолошко наоѓалиште во Перу во регионот Пуно. Наоѓалиштето потекнува од периодот пред Инките и всушност е гробишта. Грбовите се изградени во вид на кули наречени чулпи. Гробиштата потекнуваат од Ајмарите и народот Кола. Во структурите се сместувале посмртните останки на цели семејства, иако се верува дека биле наменети само за богати лица. Голем дел од грбовите биле опустошени од крадци на гробови.
Чулпи
Еден од главните елементи на ајмарската култура е давањето почит на предците и токму поради тоа, а и поради изразување на врската меѓу смртта и животот, чулпите биле градени. Внатрешноста на грбовите биле обликувани како женска матка и во гробот се ставале мумифицираните тела. Единствениот отвор на чулпата е кон исток, за што се верувало дека од таа страна сонцето се препораѓа од Мајката Земја.
Гезен
Гезен (Gösen) — општина во округот Зале-Холцланд, во сојузната покраина Тирингија, Германија.
Географија
Селото се наоѓа северозападно од автопатот А9. Западно од селото се наоѓа големо шумско подрачје.
Невродегенерација
Невродегенерација е заеднички термин за прогресивното губење на структурата или функцијата на невроните, вклучувајќи ја смртта на невроните. Многу невродегенеративни болести, вклучувајќи: Паркинсонова болест, Алцхајмерова болест и Хантингтонова болест, се случуваат како резултат на невродегенеративни процеси. Како што истражувањата напредуваат, многу сличности се јавуваат кои ги поврзуваат овие болести на субклеточно ниво. Откривањето на овие сличности нуди надеж за терапевтски напредувања кои можат да се применат на повеќе болести одеднаш. Постојат многу паралели меѓу различни невродегенеративни нарушувања вклучувајќи нетипични белковини, како и индуцирана клеточна смрт. Невродегенерацијата може да се најде на многу различни нивоа на невролошко поврзување, со опсег од молекуларно, па сè до системско.
Ненад Краљевски
Ненад Краљевски  – ракометен тренер, роден во Куманово, а кој најголем дел од својот ракометен век го минува во Србија.
Кариера
Краљевски е поранешен ракометари актуелен тренер на Женскиот ракометен клуб Куманово.
Од 2004 до 2008 година го има предводено тимот на Црвена Ѕвезда, со кој ја освојува Лигата на шампионите на ЕХФ.
Има работено во Мојковац, Прибој, Железничар, Слога, Јуниор, тренер бил и на кадетските репрезентации на Србија, Црна Гора, а ја предводел и сениорската на Шри Ланка.
Сопственик е на РК Јуниор и Хандбал Стар Академија каде организира 6 меѓународни кампови.
Од 2016 година се стекнува со највисoка тренерска лиценца „Мастер коуч“.
Во 2019 година со ЖРК Куманово го освојува женскиот Ракометен куп на Македонија.
CH Лебед
CH Лебед (CH Cyg / HIP 95413 / BD +49 2999) — променлив црвен џин и симбиотска двојна ѕвезда во Лебед. Станува збор за најблиската симбиотска ѕвезда до Земјата, и една од најсјајните, што ја прави идеален кандидат за изучување.
Својства
CH Лебед има маса од и полупречник од. Нејзиниот сопатник белото џуџе имам маса од, и орбиталниот период на двете ѕвезди е 5.689 денови. CH Cygni is classified as M7IIIab + Be.
Историја на набљудувања
Најраните набљудувања на CH Лебед биле направени во 1890 година од Пикеринг и Вендел користејќи разделен фотометар, и била класифицирана како M6III променлива ѕвезда во 1924 година. Во 1963 година се набљудувални изразени силни H I одливи, што укажувало дека CH Лебед е најверојатно во симбиотска врска со белото џуџе. Слични одливи биле забележани и во 1965, 1967, 1977, 1992 и 1998 година. Кратко време се сметало дека системот има и трета ѕвезда но ова мислење било поништено.
Во 1984 биполарни млазови биле забележани како надоаѓаат од CH Лебед, за кои постоел сомнеж дека потекнуваат од забрзувањето на материјалот од придружната ѕвезда. Сјајноста на системот значително се намалила во 1986 година, најверојатно ова се должело на прашината исфрлена од малзовите при хелиумскиот блесок. Оваа прашина се развееала до 2002 година, кога сјајноста се вратила на нивоата пред 1985 година.
Заводи
Марсел Заводи, популарно познат како Заводи (роден на 4 јуни 1999 година), е унгарски пејач и текстописец, најзначаен за учеството во Дал 2017.
Кариера
На пет години, Заводи пееше со Маргит Фолдеши. За време на администрацијата на Роберт Алфелди, тој играл во Националниот театар , играјќи три години во Jagdszenen aus Niederbayern (Ловечки сцени од Долна Баварија) , што била дел од 2011 Аudience Award (награди од публиката), во режија на Гергели Фоњо и била снимена во Паркот Матула. На возраст од 14 години, тој потпишал договор со продуцентот Магнетон.
Ја издаде својата прва соло песна, Say (испеана од Адам Сабо ), која предизвика бројни ремикси. Во летото 2016 година, тој објави песна со MC Kemon, насловена како Moneytalks, од која видео клипот ги рангираше во првите пет музички спотови. Во летото 2016 година, тој стана клавијатурист на бендот и музички продуцент на Марге. Нејзината најзначајна песна со Заводи беше Repülünk. Тој исто така соработуваше со Чаба Ваштаг во почетокот на 2016 година со Феникс. Во истата година во ноември, тој објави втора песна, Отвори ги очите. Андраш Хајош му пријде во есента 2016 година и побара од него да учествува во Далфутар, курирска музичка емисија како млад продуцент. Таму се запозна со Виктор Кирали, со кого работел заедно. Во исто време, тој стана дел од музичкиот албум продуциран од Линда Кирали. Во декември 2016 година, zeneszoveg.hu го испрати во Полска како делегат во меѓународен музички камп, каде што ја претставуваше Унгарија.
На 8 декември 2016 година, беше објавено дека Заводи ќе учествува во Дал 2017, издание на унгарската национална селекција за Унгарија на 2017 година за Евровизија 2017. Тој настапи во дуо со Оливер Беркеш. Тие напредуваа до финалето. Тој исто така ја напиша песната на Виктор Кирали Будимпештска девојка, кој во моментот се натпреварува во Дал 2018 година.
Голден гејт (мост)
Мостот Голден гејт (Golden Gate Bridge што означува мостот Златна порта) во превод, е висечки мост кој се издига над заливот Голден Гејт и ги поврзува градот Сан Франциско и гратчето Саусалито.
Завршен е во 1937 година и е меѓународен симбол на Сан Франциско и на САД. Тој е еден од најдолгите висечки мостови во светот.
Михаил Поројлијата
Михаил Симов, познат како Поројлијата, — македонски револуционер, деец на Македонската револуционерна организација.
Животопис
Махаил Поројлијата е роден во селото Горно Порој, денес Ано Пороја, Грција. Влегува во ВМОРО и станува терорист на организацијата. Од 1899 година е илегален четник, а од 1900 година станува самостоен војвода. Станал непослушен кон раководителите на Организацијата, заедно со Алексо Поројлијата извршиле серија на самоволни убиства. Алексо Поројлијата имал манија да убива Турци, а Махаил Поројлијата имал манија да убива Власи. Убиствата ги раздвижиле турските власти и имало серија на апсења, поради кои можело да дојде до провала. Организацијатаги ги осудила на смрт Алексо Поројлијата и Михаил. Алексо Поројлијата се засолнил кај војводата Михаил Чеков. Пресудата врз Махаил Поројлијата е извршена во летото 1901 година од Иван Анастасов Грчето и уште еден четник.
Манастир (Соколарци)
Манастир — археолошко наоѓалиште во кочанското село Соколарци. Наоѓалиштето претставува градиште од доцноантичко време, старохристијанска црква и некропола. На 2 км северно од селото се издига висок рид што доминира над околината и на кој е изградена црквата Св. Ѓорѓија. На врвот на ридот, под црквата има зарамнет простор со димензии од 200 × 100 м, ограден со бедем од кој се зачувани темелите. Се гледаат остатоци и од темели на помали објекти. На површината се среќаваат фрагменти од керамички садови, питоси и покривни ќерамиди, а пронајдени се и монети. Исто така се наоѓаат и остатоци од старохристијанска црква, а околу неа некропола.
Гургур Тумба (Битола)
Гургур Тумба — археолошко наоѓалиште во Битола. Претставува населба од неолитско време. Се наоѓа во рамнината 2,5 км источно од градот, непосредно до индустриската зона каде што се наоѓаат фирмите „Битолатекс“, „Илинден“ и други претпријатија. Тумбата има правилна кружна основа со пречник од 250 м и височина од 3 м. Горните површински слоеви се оштетени од земјоделските работи. Во 1952 година Народниот музеј, во соработка со Филозофскиот факултет од Љубљана, вршел ископување, а во 1981 година е вршено ново сондажно ископување. Работите покажале дека е во прашање повеќеслојна населба, со културен слој од 3,40 м во кој се разграничуваат два хоризонта на живеење. Откриените многубројни фрагменти од керамички садови, орудија од коска, камен и кремен ја определуваат населбата како среднонеолитска, а ѝ припаѓа на велушко-породинската културна група. Наодите се чуваат во Заводот и музеј во Битола.
Тутунџија
Тутунџија продавач на тутун во разни облици (рефус, цигари, пури, тутун за луле, бурмут и др.) како и други потребштини за пушење. Тука може да се продаваат и лулиња, прибор за луле и сл.
Поимот „тутунџија“ не треба да се меша со зборот тутунар, што е впрочем земјоделец кој одгледува тутун.
Бранкица Марковиќ
Бранкица Марковиќ (9 март 1997, Куманово) – македонска ракометарка.
Кариера
Марковиќ е ракометарка на Женскиот ракометен клуб Куманово, каде настапува во сениорскиот состав.
Список на државни водачи во 43 година
Ова е список на државни водачи во 3 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Поух
Поух (Pouch) — село и поранешна општина во округот Анхалт-Битерфелд, во Саксонија-Анхалт, Германија. Од 1 јануари 2010, е дел од општината Мулдештаузе.
Црква „Св. Атанасиј“ - Сер
Историја
Црквата е изградена во 1992 г. на улицата „Сарандапорос“ бр. 44 во маалото Свети Атанасиј. Подигната е на местото на помал параклис од 1940 г. Градбата претставува трикорабна базилика со купола, која на исток завршува со стројна апсида. Храмот е живописан, а иконостасот е резбан. Осветен е на 3 октомври 1999 г. од митрополитот Максим Серско-нигритски. Сè до 18 октомври 2004 г. бил дел од парохијата „Св. 40 Маченици“.
Западноромански јазици
Западноромански јазици — крупна гранка на романските јазици во која спаѓаат галороманските и иберороманските јазици. Поделбата главно се заснова на употребата на „s“ за означување на множина. Категоризацијата е мошне проблематична, бидејќи оваа поткатегорија ги опфаќа шпанскиот и францускиот, но не и италијанскиот јазик, иако италијанскиот има многу поголема лексичка сличност и францускиот и морфолошкака сличност со шпанскиот.
Според заеморазбирливоста, Далби набројува дузина јазици: португалски, шпански, астурлеонски, арагонски, каталонски, гаскоњски, провансалски, галовалонски, француски, франкопровансалски, реторомански и ладински (не е исто што и ладино). Овој начин на поделба е проблематичен, поради значително поголемата заеморазбирливост меѓу италските и ибериските (пиринејски) јазици, отколку меѓу нив и галороманските.
Некои стручњаци ги вклучаваат и италодалматинските јазици (кладот западноиталски романски јазици, а други нив ги ставаат во источнороманските.
Сардинскиот јазик не спаѓа ни во источната, ни во западната гранка. Се претпоставува дека се одвоил уште пред да се случи оваа поделба.
Денес најзборувани западноромански јазици се шпанскиот (410 матични говорници), португалскиот (220 милиони матични говорници, и уште 45 милиони како втор јазик, претежно во Африка), францускиот (75 милиони матични говорници и уште 70 милиони како втор јазик, претежно во франкофонска Африка) и каталонскиот (7,2 милиони матични говорници). Шпанскиот и францускиот имаат доста говорници и во земјите каде тие јазици вообичаено не се говорат, или пак каде важат за лингва франка (на пр. францускиот во Западна Африка).
Галоромански
За галоромански јазици се сметаат: Тука можат да се вклучат и:
Оилските јазици како арпитанскиот и ретороманските понекогаш се нарекуваат „галоретски јазици“.
Ибероромански
Иберороманските јазици се романските јазици застапени на Пиринејскиот Полуостров. Тие се:
Ливади (Соколарци)
Ливади — археолошко наоѓалиште во кочанското село Соколарци. Наоѓалиштето претставува некропола од доцноантичко време. На 1 км северно од селото, во нивата на еден селанец биле откопани неколку гробови. Според добиените податоци, во еден од гробовите била пронајдена монета од IV век.
Александра Боризовска
Кариера
Боризовска е ракометарка на Женскиот ракометен клуб Куманово, каде настапува во сениорскиот состав, и воедно е капитен на тимот.
Во 2017 година настапува во Женската ракометна репрезентација на Македонија.
Државна химна
Државна химна — родољубива музичка композиција, која потсетува и се повикува на историјата, традицијата и борбата на народот на една земја, која е признаена од владата на една земја како официјална државна композиција, или конвенција преку широка употреба помеѓу народот.
Химните станале значајни во Европа во XIX век, се претпоставува дека најстарата е онаа на Холандија под името „Вилхелмус“, таа е напишана помеѓу 1568 и 1572, за време траење на Осумдесетгодишната војна. Со подемот на концептот на национална држава во XIX и XX век, поголемиот дел од нациите прифаќаат и химни како исказ на нивното национално чувство. Заради колонијалното влијание на Европа и други територии во светот компонираат и прифаќаат музички нумери како национални химни. Само мал број држави имаат химни кои се различни од европскиот концепт и се поврзани со старите традиции и вредности во нивните општества како на пример, Јапонија, Костарика, Иран, Шри Ланка, и Мјанмар.
Само мал број од светските химни се напишани и од познати композитори. На пример Француската "La Marseillaise" е напишана од Клод Жосеф Ругет де Лисле, додека химната на Обединетото Кралство „Боже, чувај го Кралот“ напишана од непознат композитор. Мелодијата е позајмена од Германското Царство, каде го носи насловот "Heil dir im Siegerkranz".
Државните химни се користат во многу контексти. Се изведуваат на државни празници, фестивали, спортски манифестации и слично. На Олимписките игри, државната химна на добитникот на златен медал секогаш се изведува. Во некои земји химната се интонира пред почетокот на првиот школски час, со цел да се поттикне националното чувство. И голем број на радио и телевизиски станици ја свират химната кога се одјавуваат од програма.
Поголеми политички или групациски ентитети имаат свои химни покрај државните. Така на пример Европската Унија, ја употребува Ода на Радоста од Бетовеновата 9та Симфонија, како официјална химна на Европа. Обединетите Нации, и Африканската Унија исто така имат свои химни.
Република Македонија, својата прва химна ја добива во 1943 чиј композитор е Тодор Скаловски, а стиховите се на Владо Малески. Користена е во склопот на СФРЈ, а по осамостојувањето е потврдена како официјална химна на Република Македонија.
Џамија (Шемшево)
Џамија (Шемшево) — главна и единствена џамија во селото Шемшево, во Општина Јегуновце, Македонија.
Местоположба
Џамијата се наоѓа во средишниот дел на селото Шемшево, во непосредна близина на селската црква.
Историја
Џамијата била подигната во 1890 година.
Вучидол (Албанија)
Вучидол (албански: Viçidoli) — село во округот Тропоја, во областа Кукс, северна Албанија. Се наоѓа на 2,4 километри од градот Тропоја и 4,6 километри од границата со Косово.
Спор околу името
Името на селото е словенско. Премиерот на Албанија, Сали Бериша изјави дека сака да го промени името на селото, за да звучи албански, и да му даде име кое му претходело на словенското доселување на Балканот, да го „десловенизира“ давајќи му „илирски карактер“. Познато е дека во Албанија има многу топоними и хидроними кои се словенски, и кои беа предмет на промена уште во времето на комунистичкиот режим на Енвер Хоџа.
Еврејски Гробишта (Битола)
Еврејски Гробишта — археолошко наоѓалиште во Битола. Претставува населба од неолитско време. Се наоѓа на 1 км североисточно од градот, во непосредната близина на еврејските гробишта, каде се наоѓа населба, во поголем дел оштетена, во која се среќаваат фрагменти од керамички садови.
Вака Пуклана
Вака Пуклана (кечуански: Wak'a Pukllana) е археолошко наоѓалиште во Перу во близина на Лима. Наоѓалиштето е составено од неколку платформи, каде има изградено пирамида и останти структури. Името на наоѓалиштето потекнува од кечуанскиот јазик и во превод значи „место за ритуални игри“. Вака Пуклана била важен церемонијален и административен центар за културата Лима, општество кое опстојувало во периодот од 200 до 700 година. Покрај нив, во наоѓалиштето се пронашле и елементи на Вариската култура.
Големата пирамида била изградена поради општествени и религиозни причини. Целиот комплекс е опколен од плаза или главниот плоштад каде има голем ѕид што го дели на два дела. Во едниот дел имало клупи и јами каде се давале риби и останат морски животински свет како подарок на боговите. Другиот дел од плоштадот бил административниот центар. Во административниот центар имало мали куќи изработени од плотови.
Марија Јовановска
Марија Јовановска (30 август 2004, Куманово) – македонска ракометарка.
Кариера
Јовановска е ракометарка на Женскиот ракометен клуб Куманово, каде настапува во сениорскиот состав на голманската позиција.
NGC 6498
NGC 6498 — спирална галаксија во соѕвездието Змеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6498 се споменува и како NGC 6497, UGC 11020, MCG 10-25-109, CGCG 300-87, IRAS 17506+5929.
Откривање
Објектот е откриен на 26 септември 1885 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6498 е од видот SBb. Видливиот сјај со голо око изнесува 13,5 m, а оној во рамките на интервалот од минималната до максималната честота 14,3 m, додека површинскиот сјај изнесува 13,3 m/лм2. NGC 6498 има привидни димензии од 1,4' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 51 м 17,8 с, а неговата деклинација, односно висината на лакот на тој агол, +59° 28' 16"". Положбениот агол на објектот е во износ од 113°.
Други поделби
Проучување на NGC 6498 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 60999. Во рамките на атласот на длабокото небо, Уранометрија 2000.00, објектот припаѓа на групата означена со бројот 53; додека во Каталогот на основни ѕвезди (GSC) е групиран под бројот 3914. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1102.
Надворешни врски
NGC 6498
Бубрежен камен
Симптоми
Понекогаш постои воспаление кое може да создава дополнителни симптоми:
Причинители
Зошто кај некои луѓе се сездава камен во бубрезите, а кај некои не, не е секогаш јасно. Во 90 проценти од случаите причината останува непозната. Ова нарушување се повторува во семејствата, а, исто така, изгледа, се предодредени луѓето кои боледуваат од гихт (гихт е посебна болест што е последица на таложење на мочната киселина во организмот), воспалителна болест на мочниот меур и хронични воспаленија на мочните патишта. Медицинските испитувања упатуваат на тоа дека пиењето премали количества течности може да предизвика појава на камен,како и долготрајно лежење в кревет. Хроничната употреба на антациди, кои содржат калциум, исто така, е поврзана со каменот во бубрезите. Недостатоците во исхраната, особено витамините Б6 и магнезиумот и големите количества витамин Д можат да бидат фактори кои влијаат на создавањето на каменот во бубрезите. Нерамнотежата на тие витамини и минерали може да ги зголеми количествата на калциум-оксилатите во мочта;кога нивото ќе стане превисоко, калциум-оксилатот, не истечува и може да почнат да се создаваат кристали. Кај луѓето кои имаат вродени предиспозиции храната богата со калциум-оксилат – како што е чоколадо, грозје, спанаќ и јагоди – можат, исто така, да го поттикнат создавањето камен во бубрезите.
Дијагностички пристапи
Бидејќи многу симптоми на камен во бубрезите можат да упатуваат и на други нарушувања, лекарот мора да го потврди постоењето на каменот. Испитувањата ќе се состајат од анализа на крвта и мочта и, веројатно, интравенска пиелографија, посебна техника на рендгенско снимање на бубрезите, или ултразвучно снимање за да се утврди големината и положбата на каменот.
Конвенционална медицина
Бидејќи 90 проценти од камењата во бубрезите од телото излегуваат сами, без никакво лекување, ви текот на три до шест недели, лекарот, најверојатно, ќе ви препише само многу вода – најмалку 3 и половина литри на ден – и лекови против болки, како што се ацетилсалицилната киселина или парацетамол со оксикодон. Термофорот, исто така, може да ви помогне во ублажувањето на болките. Можеби од вас ќе бара да мочате низ исто така што каменот ќе може за се задржи и испрати на анализа. Кога ќе биде познат составот на каменот, лекарот може да ви препише лекови или да одреди промени во исхраната за да се спречи развојот на нов камен. Обично каменот во бубрезите е составен од калциум-оксилат, така што лекарите често препишуваат тијазиден диуретик за да го спречат неговото повторно создавање. Ако се појават компликации, како што се воспаление или целосно затнување на мочните канали, каменот мора да се отстрани по хируршки пат. Зависно од големината и местото каде се наоѓа, каменот се отстранува или со конвенционална операција, или, почесто, со помош на тенок телескопски инструмент кој се нарекува ендоскоп. Хирургот низ мочоводот го вовлекува ендоскопот во мочниот меур и мочниот канал и потоа го турка каменот надвор или го погодува со звични бранови или ласерски знаци, кршејќи го на ситни парчиња. Ако каменот е сместен во бубрегот, инструментот се вовлекува во бубрегот низ рез на слабината на болниот. При новиот метод, познат како вонтелесно ултразвучно дробење на каменот (англ. ESWL – extra corporal shock wave lithotripsy) се ипотребува високоенергетски ултразвучни бранови кои го дробат каменот без операција.
Алтернативни начини на лекување
Освен долупишаното лекување со кинески треви, можеби ќе се решите за акупунктура или хомеопатија; двата начини на лекување може да помогнат при ублажувањето на болките, а акупунктурата може да со забрза движењето на каменот. Во двата случаи, приврзаниците нагласуваат дека е неопходно да бидете под контрола на лекар.
Кинески лековити билки
Стручните лица за кинеска медицина понекогаш препишуваат карамбола (Averhoa carambola) за да ја олеснат болката и да го поттикнат мочањето. Ставете три свежи плодови во тава со две лажички мед. Динстајте го овошјето додека не стане меко и тогаш изедете го овошјето и неговиот сок. Повторувајте го ова секој ден сè додека каменот не се изфрли и додека не се ослободите од болката.
Превенција
За да го спречите повторното создавање на камен во бубрезите, можете да преземете повеќе различни мерки, главно сврзани со исхраната. Сето тоа, секогаш прво проверете го со својот лекар;составот на каменот ќе одреди што точно треба за преземете за спречување на болеста. (чоколада, целер, грозје, слатки црвени пиперки, грашок, спанаќ, репка, црн чај). Можеби ќе морате да го ограничите вкупното внесување калциум,но не правете го тоа без совет на лекар.
Раквере
Раквере (Rakvere, Wesenberg, Раквере) — град и општина во северниот дел на Естонија, со население од 15,264 жители според податоци од 2013 година, и главен град на округот Љаене-Виру.
Историја
Раквере за првпат се споменува во 13 век, бидејќи се наоѓал во близина на феудален дворец.
Во праисторијата и раниот среден век, Естонците градот го викале Тарбапеа. На 18 февруари 1268 година во близина на градот се одвила битка помеѓу руските сили и комбинираните сили на германските и данските крстоносците.
Во годините 1347-1558 градот бил во сопственост на Ливонскиот ред. По овој период, градот бил под власт на Русија и Шведска. Во текот на Северната војна, градот бил вклучен во териториите на Русија.
Во периодот од 1919 до 1940 и од 1991 година градот станал дел од независна Естонија.
Мурат Бафтијари
Мурат Бафтијари (албанскиː Murat Baftijari;, Вејце, - , Беличица, ) —  македонски партизан.
Животопис
Бафтијари е роден во 1918 година во тетовското село Вејце, Тетовско. Бил сиромашен земјоделец. Неговото семејство од 1943 година активно ја помагало народноослободителната борба. Во близина на неговото село била базата на тетовските партизани. Бафтијари, заедно со група свои соселани особено се истакнувал во снабдувањето со храна на Вториот и Третиот тетовски партизански одред, како и во вршењето курирски задачи меѓу партизанската база и комунистичката партиска организација во Тетово. Во почетокот на септември му пристапил на Третиот тетовски одред. Беличица била неговата прва и последна битка. Починал на 19 септември 1944 година. Убиен бил од страна на балистичките банди. Неговиот труп најпрво го газеле и плукале, скокале врз него, го удирале со камења, потоа со ножеви му го касапеле телото, дел по дел, за најпосле во веќе мртвото тело да испукаат цел куп куршуми. Во Тетово една улица го носи неговото име.
NGC 94/2
NGC 94/2 — леќеста галаксија во соѕвездието Андромеда, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 94/2 се споменува и како NPM1G +22.0020.
Откривање
Објектот е откриен на 14 ноември 1884 година од страна на Гијом Бигурдан, со помош на рефрактор, чијашто леќа имала пречник од 12 см.
Податоци од набљудување
Според морфолошката класификација на галаксиите, NGC 94/2 е од видот S0. Видливиот сјај со голо око изнесува 15,5 m, оној во рамките на интервалот од минималната до максималната честота 16,5 m, додека површинскиот сјај изнесува 12,6 m/лм2. NGC 94/2 има привидни димензии од 0,4' х 0,2'.
Други поделби
Проучување на NGC 94/2 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во рамките на атласот на длабокото небо, Уранометрија 2000.00, објектот припаѓа на групата означена со бројот 126. Во Каталогот на најважните галаксии (PGC), објектот се среќава со ознаката 1670567; додека во Каталогот на основни ѕвезди (GSC) е групиран под бројот 1186. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1188.
Двоглав орел
Двоглавиот орел е чест симбол во хералдиката и вексилологијата. Најчесто е поврзуван со Византиското Царство, Светото Римско Царство, Српското царство, Руската Империја и државите кои се нивни наслединчки. Во византиската хералдика, главите го претставуваат императорот кој има власт над секуларните и религиозните прашања. Исто така, ја означувале доминацијата на императорот над Истокот и Западот.
Градиште (Соколарци)
Градиште — археолошко наоѓалиште во кочанското село Соколарци. Наоѓалиштето претставува градиште од доцноантичко време. На 2 км северно од селото се издига висок рид на кој се зачувани остатоци од темели на бедем граден од кршен камен и варов малтер кој оградувал простор од околу 150 × 100 м. На површината има фрагменти од керамички садови, питоси и покривни ќерамиди. Во внатрешноста на тврдината се гледаат и темели од неколку објекти.
Мице Блатцалијата
Димитар Костадинов, познат како Мице или Мите Блатцалијата — македонски револуционер, терорист и кочански војвода на Македонската револуционерна организација и Внатрешната македонска револуционерна организација.
Полжави
[[Податотека:Prosobranchia male.png|left|thumb|Шема на внатрешната организација на предножабрен полжав. светложолто - тело кафеаво - черупка и оперкулум зелено - дигестивен систем светловиолетово - жабри жолто - осфрадиум црвено - срце розово - околусрцева празнина темновиолетово - целомски синус
Мице Блатцалијата
Животопис
Блатцалията е роден во Блатец, Кочанско, тогаш во Отоманското Царство. Во 1900 година во Кочани го ликвидирал предавникот од Виничката афера - Георги Јованчев. Бил упасен од страна на властите и е осуден на смрт, но подоцна е помилуван и амнестира. Заминува за Ќустендил и работи како задграничен курир за пунктот на ВМОРО. Во периодот 1913 - 1914 година Блатцалијата е војвода во Кочанско и Царевоселско. Четник кај него во 1914 година е Јордан Мишов.
Полжави
1) стапало, 2) плеврална ганглија, 3) осфрадиум, 4) жабри , 5) ганглија, 6) преткомора на срце , 7) висцерална ганглија, 8) комора на срце, 9) стапало, 10) оперкулум , 11) церебрална ганглија, 12) уста, 13) пипало, 14) око , 15) пипало, 16) ?, 17) педална ганглија , 18) долна комисура, 19) ?, 20) мантијна празнина, 21) париетална ганглија , 22) анус, 23) хепатопанкреас , 24) vas deferens , 25) ректум, 26) нефридија.]]
Мице Блатцалијата
Животопис
Станува началник на бодови на Внатрешната македонска револуционерна организација во Раково, Ќустендилско по 1920 година
Полжави
Полжавите (латински: Gastropoda) претставуваат класа на мекотели кои можат да се сретнат во водна и копнена животна средина. Тие се единствените мекотели кои се адаптирале за живот и на копнени услови.
Конусен морски полжав е најотровниот морски полжав во светот којшто е застапен во деловите на Индискиот и Тихиот Океан. Има форма на конус и затоа е наречен конусен морски полжав. Доволна е една капка од отровот на овој полжав за да усмрти 10 возрасни луѓе.
Морфологија, анатомија и физиологија
Телото на полжавите се состои од четири главни делови: висцерална маса, мантија, глава и стапало. Главата е високоразвиена и билатерално симетрична. Таа содржи пар или две пипала, уста и очи кои често се сместени на очни дршки. Устата содржи важен орган наречен радула кој функционира при обработката на храната, но се адаптирал и за други намени. Радулата може да содржи многу поединечни заби кои ја мелат храната пред таа да помине во хранопроводот и желудникот. Повеќето од дигестивните, респираторните, екскреторните и репродуктивните органи се наоѓаат во мантијната празнина на висцералната маса. Рабовите на оваа празнина се трепкести за да го забрзаат протокот на вода низ жабрите (односно ктенидиите) кои ја обрабуваат горната површина на мантијната празнина. На горната страна на мантијната празнина се наоѓа и осфрадиумот, орган способен за детектирање на хемиски промени во околината. Други компоненти на нервниот систем се церебралната ганглија, очите и олфакторните ткива, кои често се наоѓаат на пипалата.
Од радулата, со помош на трепки се транспортира храната низ дигестивниот систем на полжавот до букалната празнина и/или желудникот, каде се одвива дигестијата со помош на ензими кои се секретираат од плунковните и дигестивните жлезди. Кај карниворните полжави, мускулната акција исто така игра голема улога при движењето на храната низ системот. Екскреторниот систем на полжавите се состои од два бубрега, или нефридии, иако кај понапредните форми еден бубрег е сосема мал или, пак, отсуствува. Копнените полжави ја редуцираат загубата на вода со запечатување на мантијната празнина со продолжена мантијна огрличка.
Репродукцијата кај полжавите е најразновидна; половите се разделни кај речиси сите прозобранхиите, но повеќето од опистобранхиите и пулмонатите се хермафродити. Внатрешното оплодување се случува кај некои морски видови, но секогаш е присутно кај слатководните и копнените жители.
Мантијата ја лачи черупката кај сите мекотели, а таа служи и како покрив на мантијната празнина. Кај некои форми, мантијната огрличка исто така се екстендира нанадвор во кружна (ролувана) форма и служи како сифон.
Стапалото на полжавите е широк, рамен мускулест орган кој се користи главно за движење. Но, стапалото подлегло на различни модификации кај различните групи. Кај пелашките полжави на пример, стапалото се адаптирало за пливање, а неколку видови ја развиле уникатната способност за самоампутирање на задниот дел од стапалото за да се забави предаторот, додека предниот дел и остатокот од телото заминуваат.